**22.01.2021**

**ŞTIRE**

**Comisia Europeană recrutează traducători**

Oficiul European pentru Selecția Personalului (EPSO) informează că **instituțiile Uniunii Europene caută traducători pentru limbile daneză, germană, finlandeză şi suedeză.**

Traducătorii recrutaţi (gradul AD 5) vor lucra în departamentele lingvistice ale Direcției Generale Traduceri a Comisiei Europene (DGT) din Bruxelles sau Luxemburg.

**Atribuții principale:**

* traducerea unor documente din limba engleză în limba procedurii de selecție alese; textele sunt adesea complexe, pe teme politice, juridice, economice, financiare, științifice sau tehnice din toate domeniile de activitate ale UE;
* revizuirea unor traduceri;
* participarea la proiecte de cercetare terminologică.

**Condiţii de participare:**

* cetățean al UE;
* cunoașterea a cel puțin două limbi oficiale ale UE: limba procedurii de selecție (considerată limba 1) la perfecție și limba engleză (considerată limba 2) la nivel avansat. Cunoașterea oricărei alte limbi oficiale a UE poate fi luată în considerare în etapa de recrutare;
* nivel de studii care să corespundă unui ciclu complet de studii universitare de cel puțin 3 ani absolvite cu diplomă;
* nu se cere experiență profesională.

Pentru mai multe informații cu privire la criteriile și procedura de selecție, precum și privind modalitatea de depunere a candidaturii, vă rugăm să consultați:

[**translators.eu-careers.eu**](https://epso.europa.eu/content/danish-german-finnish-and-swedish-translators_en)

Termenul limită pentru depunerea candidaturii este **9 februarie 2021**, ora 12.00 (după-amiaza), ora Bruxelles-ului.



***Direcţia Comunicare şi Relaţii Internaţionale***

[***comunicare@anfp.gov.ro***](mailto:comunicare@anfp.gov.ro)